section_heading: Radnja
paragraph_text: Zemlju, kao i nebrojene druge planete, osnovale su obitelji transljudi i pripadnika izvanzemaljskih kraljevskih obitelji, a sve za potrebe "žetve" nastalih organizama koje stvaraju serum mladosti za elitu s drugih planeta. Nakon smrti matrijarhice Kuće Abrasax, najmoćnije izvanzemaljske dinastije, njezina djeca Balem, Kalique i Titus svađaju se oko nasljedstva; Balem je naslijedio ogromnu rafineriju na Jupiteru, a Titus svoje nasljedstvo troši na raskošni svemirski brod.